नपा के सभी काम मार्च से होंगे ऑनलाइन
नगर पालिका में फाइलों से डाटा एकत्रित करते हुए कर्मचारी।
भास्कर संवाददाता | भिंड
डिजिटल इंडिया अभियान के साथ नगरपालिका भी तालमेल बैठाने की तैयारी में है। नपा में होने वाले सभी भुगतान मार्च महीने से घर बैठे और मोबाइल के जरिए होंगे इससे लोगों को भुगतान के लिए लाइन में खड़ा नहीं होना पड़ेगा। इसके लिए नगर पालिका ने वेबसाइट(डब्ल्यूडब्ल्यूडब्ल्यू एमपी भिंड.कॉम) तैयार किया है। इसके द्वारा सभी कर और सेवाओं के लिए आवेदन किए जा सकेंगे।
नगर पालिका इस वेबसाइट का निर्माण भोपाल की एक आईटी फर्म मां गुरु टेक्नॉलॉजी ने किया है। फर्म द्वारा नगर पालिका कार्यालय के कमरा नंबर पांच में वेबसाइट का नियमित अपडेशन के लिए कंट्रोल रूम भी बनाया गया है। जहां कंप्यूटर और अन्य उपकरण स्थापित किए गए हैं। वेबसाइट को प्रतिदिन अपडेट व संधारित करने के लिए तकरीबन 6 कंप्यूटर में दक्ष कर्मचारी हैं। लेकिन वर्तमान में इसके लिए एक कर्मचारी नियुक्त है, नपा अधिकारियों के अनुसार जल्द अन्य कर्मचारियों की नियुक्ति की जाएगी।
सभी टैक्स होंगे जमा
वेबसाइट के जरिए नगर पालिका में सभी तरह के टैक्स जमा किए जाएंगे। इसके जरिए संपत्तिकर, जलप्रदाय शुल्क, लाइसेंस शुल्क, जन्म-मृत्यु प्रमाण-पत्र शुल्क आदि जमा कर सकेंगे। अभी संपत्तिकर जमा कराने तथा पानी का बिल जमा कराने के लिए लोगों को कतार में लगना पड़ता है। इसके अलावा व्यापारियों को लाइसेंस व अन्य शुल्क जमा कराने में भी परेशानी होती है।
फीड हो रहा है डाटा
नगर पालिका अध्यक्ष कलावती जाटव ने बताया कि नपा को डिजिटल बनाने के लिए पूरा प्रयास किया जा रहा है। इसके लिए विभागों के डाटा फीड किया जा रहा है। वर्तमान में जन्म-मृत्यु प्रमाण-पत्र का काम ऑनलाइन हो रहा है, इससे लोगों को काफी सहूलियत होगी।
मार्च में शुरू होगी सेवा
नगर पालिका के सभी कार्य मार्च महीने में शुरू होने की संभावना है। इसके लिए काम किया जा रहा है। इस सुविधा के तहत लोग घर बैठे बिल और आवेदन कर सकते हैं। कलावती जाटव, अध्यक्ष, नपा भिंड
नई पहल
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva